text: রাতভর অফিস করলেন মেয়র সাঈদ খোকন রাতভর অফিস করলেন মেয়র সাঈদ খোকন
  বাংলাদেশ | 5th October, 2018 10:14 am
  যানজট কমাতে ব্যতিক্রমী উদ্যোগ নিয়েছে ঢাকা দক্ষিণ সিটি করপোরেশন। তাই রাতে অফিস করলেন মেয়র সাঈদ খোকন। জানিয়েছেন, সুফল পেলে অব্যাহত থাকবে এই ব্যবস্থা।
  বৃহস্পতিবার রাত ১১টা থেকে শুক্রবার ভোর ৫টা পর্যন্ত নগর ভবনে উপস্থিত ছিলেন মেয়র সাঈদ খোকন। বলেন, দিনে রাজধানীর সড়কে যানবহনের চাপ কমাতে পরীক্ষামূলকভাবে এই পদক্ষেপ নেয়া হয়েছে। তাছাড়া রাতে অফিস করলে সিটি করপোরেশনের অনেক কাজ তদারক করা সম্ভব।
  মেয়র জানান, 'বর্জ্য ব্যবস্থাপনা, প্রকৌশল বিভাগের বিভিন্ন উন্নয়ন কাজ রাতে হয়। এগুলো তদারক করা সহজ হবে। পরিচ্ছন্ন কর্মীরা আসছে কি না, রাতে সড়ক বাকিগুলো জ্বলছে কিনা এসব দ্রুত দেখা যাবে।' রাতে অফিস করায় ফলাফল ভালো পেলে নিয়মিত রাতে অফিস করবেন বলে জানান সাঈদ খোকন। তাই সুফল পেতে সিটি করপোরেশনের সাথে কাজ করে এমন সংস্থাগুলোকেও সমন্বয় করে নেয়া হবে।